आज के ऑनलाइन जमाने में आपका भी एक ई-मेल अकाउंट होगा ही। पर क्या आप हर समय इंटरनेट से कनेक्ट रहते हैं? अगर नहीं, तो जब आपको अपनी पुरानी मेल देखनी होती हैं तो आप क्या करते हैं? फिर से इंटरनेट कनेक्ट करना पड़ता है न आपको। अगर हम कहें कि अब आपको अपनी पुरानी मेल देखने के लिए इंटरनेट फिर से कनेक्ट नहीं करना पड़ेगा तो? जी हां, हम आपको बताने जा रहे हैं एक ऐसे ही सॉफ्टवेयर के बारे में, जिसे कंप्यूटर में इंस्टॉल करके आप अपनी सारी मेल इस पर पा सकते हैं। जब भी कंप्यूटर इंटरनेट से कनेक्ट होगा, यह अपने आप आपकी सारी मेल डाउनलोड कर लेगा। फिर ऑफलाइन होकर भी आप अपनी मेल चेक कर सकते हैं।